Tiener ontwerp ligste satelliet nóg | Maroela Media
Tiener ontwerp ligste satelliet nóg
Rifath Shaarook (Foto: Twitter)
ŉ Tienerseun van Indië het ŉ satelliet ontwerp wat slegs 64 g weeg en wat nou as die wêreld se ligste satelliet bestempel word.
Rifath Shaarook (18) se toestel is as weninskrywing aangewys in ŉ kompetisie wat deur Nasa geborg is. Shaarook werk tans by ŉ organisasie in Chennai wat wetenskapopleiding en onderrig vir kinders bevorder.
Die satelliet se naam is KalamSat en is vernoem na Abdul Kalam, Indië se voormalige president wat as ŉ baanbreker in ruimtenavorsing gesien word.
Met sy satelliet van 3D-gedrukte koolstofvesel illustreer Shaarook wat die moontlikhede van dié materiaal is. “Ons het die satelliet heeltemal self gebou. Dit het ŉ nuwe soort aanboordrekenaar en agt ingeboude sensors om versnelling, rotasie en die magnetosfeer van die aarde te meet.”
Shaarook se satelliet gaan in Junie vanjaar deur Nasa getoets word tydens ŉ vier uur lange wentelvlug.
Die KalamSat is egter nie Shaarook se eerste uitvinding nie. Op 15 het hy vir ŉ nasionale wetenskapkompetisie ŉ heliumweerballon ontwerp.
Nasa satelliet tiener
[Video] Seekoei in buurt laat almal gons
[Video] 18 ‘kostuums’ voor jy minuut kan sê
Mooi man! Doen so voort!
Wow! – ek admireer werklik sulke breinkrag – Nou nog net iets kry om die pendeltuie se windskerms mee skoon te vee wanneer hierdie satelliete die ruimte gaan oorneem.
ALL AND ALL ITS A GREAT IDEA , HAHAHAHA
Boere seuns en dogters wys julle ook vir ons wat gedoen kan word.